Sør-Øst politidistrikt

Sør-Øst politidistrikt er et politidistrikt som ble opprettet 1. januar 2016 gjennom en sammenslåing av Nordre Buskerud, Søndre Buskerud, Vestfold og Telemark politidistrikter. Etableringen av politidistriktet var en del av Regjeringen Solbergs nærpolitireform, som reduserte antall politidistrikter i Norge fra 27 til 12.Presseinvitasjon: Justis- og beredskapsministeren om politireforma, pressemelding, regjeringen.no, 6. mars 2015Justis- og beredskapsdepartementet: Prop. 61 LS (2014-2015). Endringer i politiloven mv. (trygghet i hverdagen – nærpolitireformen), 6. mars 2015 Det er et av landets største politidistrikter.

Politidistriktet dekker fylkene Buskerud, Telemark og Vestfold, samt Jevnaker kommune i Akershus. De største byene i distriktet er Drammen, Skien og Tønsberg

Politidistriktets hovedsete er Tønsberg. I april 2018 ble de fire tidligere operasjonssentralene samlet til en felles sentral i Tønsberg. Brannvesenets alarmsentral (112-sentralene) ligger vegg i vegg med politiets operasjonssentral i Tønsberg.

 Organisering av politidistriktet 
Sør-Øst politidistrikt er inndelt i

 tre geografiske driftsenheter, som stort sett følger de gamle fylkesgrensene og som ledes fra henholdsvis Skien, Tønsberg og Drammen
 syv funksjonelle driftsenheter, herunder en lokal avdeling av Politiets sikkerhetstjeneste
 tre støtteenheter knyttet til politimesterens stab, som har ansvaret for henholdsvis virksomhetsstyring, kommunikasjon, samt HR og HMS.

 Funksjonelle driftsenheter 
 Felles enhet for forebygging (FF)
 Felles enhet for etterretning og etterforskning (FEE)
 Felles enhet for operativ tjeneste (FOT)
 Felles enhet for påtale (FP)
 Felles enhet for sivil rettspleie (FES)
 Felles enhet for utlending og forvaltning (FUF)
 Politiets sikkerhetstjeneste (PST)

 Geografiske driftsenheter 
Politidistriktet er delt i tre geografiske driftsenheter, som igjen er delt inn i politistasjonsdistrikter.

Fra 1. januar 2022 endret lensmannskontorene i Sør-Øst politidistrikt navn til politistasjon. I 2023 ble det etablert to nye tjenestesteder (Torp og Sigdal). Fra 2024 har distriktet i tillegg et vinterbasert tjenestested i Hemsedal. 

 Geografisk driftsenhet Telemark (politihuset i Grenland) 
Grenland politistasjonsdistrikt:

 Grenland politistasjon (Skien)
 Bamble politistasjon

Vestmar politistasjonsdistrikt:

 Kragerø politistasjon
 Nissedal politistasjon
 Drangedal politistasjon

Midt- og Vest Telemark politistasjonsdistrikt:

Midt-Telemark politistasjon (Gvarv)
 Kviteseid politistasjon
 Seljord politistasjon
 Vinje politistasjon

Øst-Telemark politistasjonsdistrikt:

 Notodden politistasjon
 Rjukan politistasjon

 Geografisk driftsenhet Vestfold (politihuset i Tønsberg) 
Tønsberg politistasjonsdistrikt:

 Tønsberg politistasjon

Nordre Vestfold politistasjonsdistrikt:

 Horten politistasjon
 Holmestrand politistasjon

Larvik politistasjonsdistrikt:

 Larvik politistasjon

Sandefjord politistasjonsdistrikt:

 Sandefjord politistasjon
 Torp politistasjon. (pass og utlendingssaker i hele Vestfold)

 Geografisk driftsenhet Buskerud (politihuset i Drammen) 
Drammen politistasjonsdistrikt:

 Drammen politistasjon
 Lier politistasjon
 Nedre Eiker politistasjon
 Øvre Eiker politistasjon

Kongsberg politistasjonsdistrikt:

 Kongsberg politistasjon
 Nore og Uvdal politistasjon

Hønefoss politistasjonsdistrikt:

 Hønefoss politistasjon
 Modum politistasjon
 Sigdal politistasjon

Hallingdal politistasjonsdistrikt:

 Midtre Hallingdal politistasjon (Gol)
Midtre Hallingdal politistasjon
 Hol politistasjon (Geilo)
 Nes og Flå politistasjon

Referanser

 Eksterne lenker 
 Politi- og lensmannsetaten


Kategori:Etableringer i 2016
Kategori:Myndigheter i Buskerud
Kategori:Myndigheter i Vestfold
Kategori:Myndigheter i Telemark